Document ID: 31996D0725

KOMISSION PÄÄTÖS,
tehty 29 päivänä marraskuuta 1996,
päätösten 93/24/ETY ja 93/244/ETY muuttamisesta sekä Aujeszkyn tautia koskevista lisätakeista tarkoitettujen sikojen osalta Ruotsissa (ETA:n kannalta merkityksellinen teksti) (96/725/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1), sellaisena kuin se on viimeksi muutettuna direktiivillä 95/25/EY (2), ja erityisesti sen 9 artiklan 3 kohdan ja 10 artiklan 2 kohdan,
sekä katsoo, että
Ruotsi pitää osaa alueestaan vapaana Aujeszkyn taudista ja on esittänyt komissiolle selventävät asiakirjat direktiivin 64/432/ETY 10 artiklan mukaisesti,
kyseisillä alueilla otettiin käyttöön ohjelma Aujeszkyn taudin hävittämiseksi,
komission päätöksessä 93/244/ETY (3), sellaisena kuin se on viimeksi muutettuna päätöksellä 96/590/EY (4), vahvistetaan Aujeszkyn tautia koskevat lisätakeet tiettyihin yhteisön alueen osiin, joissa on hyväksytty hävittämisohjelma, tarkoitettujen sikojen osalta sekä luetellaan kyseiset alueet liitteessä I,
ohjelman katsotaan olleen menestyksekäs taudin hävittämisessä Ruotsissa; nämä alueet on sen vuoksi aiheellista poistaa päätöksen 93/244/ETY liitteessä I olevasta alueiden luettelosta,
Ruotsin viranomaiset soveltavat sikojen siirtoihin kansallisella alueellaan vähintään tässä päätöksessä määrättyjä sääntöjä vastaavia sääntöjä,
ei ole tarpeen vaatia lisätakeita jäsenvaltioilta tai jäsenvaltioiden alueilta, jotka katsotaan Aujeszkyn taudista vapaiksi,
komission päätöksessä 93/24/ETY (5), sellaisena kuin se on viimeksi muutettuna päätöksellä 96/590/EY, vahvistetaan Aujeszkyn tautia koskevat lisätakeet taudista vapaisiin jäsenvaltioihin tai tarkoitettujen sikojen osalta sekä luetellaan kyseiset alueet liitteessä I,
kyseiset Ruotsin taudista vapaat alueet on tarpeen lisätä komission päätöksen 93/24/ETY liitteeseen I, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Poistetaan päätöksen 93/244/ETY liitteessä I olevat sanat "Ruotsi: kaikki alueet"
2. Lisätään päätöksen 93/24/ETY liitteeseen I seuraava kohta:
"Ruotsi: Kaikki alueet".
2 artikla
Tätä päätöstä sovelletaan 1 päivästä joulukuuta 1996.
3 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä marraskuuta 1996.

Labels: 3
0
18
6